Guvernul vrea să taie sporurile nemeritate! Cu alte cuvinte, anumite categorii de funcționari ar putea pierde până la 50% din salarii.
Mai exact, este vorba despre cine nu a adus bani europeni sau are proiecte blocate. Bugetarii riscă să piardă aceste sporuri care sunt încasate inclusiv de primari.
Un astfel de spor a fost acordat în martie anul acesta și a reprezentat pentru unii aleși locali o majorare a salariului cu 50%.
Ministerul Finanțelor trebuie acum să prezinte premierului o listă cu persoanele care beneficiază de astfel de privilegii, iar acesta va decide cine va pierde anumite sume de bani.